《次流河大风》
明代·李元鼎

饱历风涛万虑休，惊飙奚事拍河流。气嘘鹜蜃千帆乱，波撼鱼龙一叶浮。

扫尽落花空舞院，何来细雨问灵湫。终宵数起难成寐，不待莼鲈忆故丘。

作者简介：明末清初江西吉水人，字梅公。天启二年进士。官至光禄寺少卿。李自成军入京师，元鼎从之，授太仆寺少卿。顺治元年降清，擢兵部右侍郎。坐事论绞，免死，杖徒折赎，未几卒。有《石园集》。